
SOSPECHOSO Dl VIOLACION DETENI 



DIALUNA mainta polis a haya informacion cu na un 
adres na Sero Lopez tin un persona busca pa Husticia. 
Mesora patruya a bay e adres y berdad a bin haya un 
homber(29) busca pa autoridad. 



jrrotefiando nos commudact 
Pa mas informacion yama 582 7252 


E homber aki lo ta sospechoso den un 
caso di violacion/abuso di un otro per- 
sona. 

Na prome instante ela wordo hiba War- 
da di Santa Cruz y despues di algun 
minuut a sali direccion Warda di Oran- 
jestad, unda Jeugd en Zedenpolitie ta 
situa. 

Su detencion ta bay wordo evalua door 
di Hues Comisario pa mira su e deten- 
cion a bay den forma legal y si tin mo- 
tibo suficiente pa el a wordo deteni. 

Inflacion a reduci poderdi compra formalmente 

Cantidad di retiro y reduccion di 
oranan di trabou a lanta cabes 


DEN un solo famia, tres persona a ricibi nan carta di 
retiro for di un restaurant e siman aki y e unico con- 
suelo cu nan tin, ta e hecho cu nan lo traha te cu fin di 
December y haya tur loke nan tin derecho ariba. 
Sinembargo mirando e aumento di costo di bida, un in- 
flacion cu ta sigui afecta e poder di compra di gran can- 
tidad di ciudadano, ta pone cu e cantidad di clientenan 
a reduci cu casi 40% y esaki ta pone cu varios restau- 
rant y otro luganan cu ta bende cuminda, ta sufriendo 
formalmente dor di esaki. 

Tres miembro di famia, di cual ta dos ruman homber 
un un ruman muhe, kendenan pa colmo ta esunnan cu 
ta mantene nan famia, ta algo serio pero cu ta mustra 
na mes momento e situacion cu tin na e momentonan 
aki, causa pa un maneho di gobierno cu a bin ta af- 
ectando henter comunidad considerablemente. 

Den mundo di construccion tambe retironan ta sigui 
cay tur siman caminda e falta di trabou, falta di proyec- 
tonan nobo, ta pone cu companianan no tin mucho di 
haci y ta bay over na retene solamente trahadonan spe- 
cialisa den un ramo y lagando esunnan cu mas bien ta 
traha como peon, bay cas pa warda te ora cu proyec- 
tonan nobo cuminsa. 

Algo cu por lo pronto no ta mustrando di lo ta e caso ya 
cu for di seno di gobierno mes no tin ningun indicacion 
riba un proyecto grandi, ya cu gobierno no tin nada na 
e momentonan aki den su programa di gobernacion. 
Tin e proyecto di waf cu ta di Minister di Turismo Dan- 
gui Oduber y ta ser papia ainda di e proyecto di fast- 
ferry na San Nicolas pero ningun di dos ta di e magni- 
tud cu nan lo por cambia e situacion laboral cu tin na e 
momentonan aki. 

No solamente restaurantnan grandi ta sintiendo e situ- 
acion caminda caminda nan entradanan a cay consid- 
erablemente pero tin varios restaurant chikito y medi- 
ano cu tin hasta plan di cera nan porta pa fin di aña aki 
y segun informacion extra oficial, ta spera cu sigur 11 
luga di bende cuminda lo cera nan portanan mirando e 
desaroyo di ultimo añanan. 

Den combersacion cu algun di e doñonan ta mustra cu 
clientanan cu tabata vast y ta bin repetidamente pa 


come, a reduci formalmente y ta papia aki di un reduc- 
cion di 60% den nan bishita compara cu antes. 

Fuera di esaki e benta di bebida alcoholico tambe a cay 
considerablemente y tur esaki ta debi na e inflacion cu 
a afecta e poder di compra di henter pueblo. 

No solamente clientenan no ta bin cu e frecuencia di 
antes pero e aumento di prijs riba practicamente tur 
producto debi na introduccion di BBO, a pone cu e asi- 
na yama ‘cost of doing business’ tambe a drenta un era 
dificil y tin cu traha duro pa trata di reduci e diferente 
entre ganashi y costo di e negoshi. 

Fuera di e desaroyonan aki, tin luga di bende cuminda 
cu den fin di siman a nota cu nan benta a cay y esaki 
nan ta kere cu tin di haber cu awendia tin hopi hende 
ta bende cuminda den fin di siman, cu ta mucho mas 
barata cu ora nan bay come den un restaurant. 
ORARIONAN 

Otro punto serio cu tanto gobierno como Minister di 
Labor tin cu actua mas pronto posibel, ta violacion cu 
tin pa loke ta leynan laboral di nos isla ya cu tin hopi 
negoshi, y aki ta bon pa bisa demasiado negoshi, ta ma- 
nipulando cu orarionan di trabou, cual manipulacion ta 
liña recta cu leynan laboral existente. 

Tin companianan cu sigur por brinda mas siguridad di 
trabou, ta prefera di cambia personal y sigui cu esun- 
nan cu kier un trabou, of miho bisa cu mester di un 
trabou, na luga di brinda siguridad laboral na nan tra- 
hadonan. 

Varios negoshi ta tumando trahadonan cu e exigencia 
cu nan tin dos dia liber den un siman, caminda nan 
ta paga solamente un dia y continuamente ta limita e 
cantidad di orarionan di trabou cu trahadonan mester 
cumpli cu esakinan. 

Esaki ta pone cu trahadonan cu mester gana un salario 
minimo, ta bay cas cu menos placa cu e ley di salario 
minimo ta stipula y tin varios trahado cu ta cobrando 
entre 600 pa 800 florin pa luna y solamente lo por su- 
pera e barera di 1000 florin si nan por gana comision of 
tin ora overtime. 

Un situacion hopi serio y cu mester bay busca forma 
con pa caba cu e abuso aki. 

Luigi Bergen t« retene 
tur salario y beneficio 
di Parlamentario? 



PA: Victor (Toko) Winklaar 


DIADOMINGO atardi e noticia di retiro di Luigi Bergen como 
miembro di fraccion di MEP den Parlamento, a cay manera un 
bom den pueblo, ya cu no a spera e cambio aki ningun momen- 
to. Hopi speculacion a wordo scucha, posibilidadnan politico 
a wordo analisa y discuti y hasta a pensa dado momento cu e 
desaroyo aki ta pone Gabinete Wever Croes tambalea. 

Sinembargo ni 24 ora despues, tur cos a cambia y a bin resulta 
cu henter e desaroyo politico aki, ta un maniobra pa elimina 
un tiki di e tantisimo presion cu ta pisando riba partido MEP 
na e momentonan aki, y cu realmente tin cu papia di un retiro 
cu no ta retiro.Esaki pa motibo cu for di e propio boca di Luigi 
Bergen, su retira ta algo temporal, algo cu por cambia despues 
cu e proceso den Corte contra di dje yega su fin y si e Sali liber 
di tur acusacion manera cu e ta kere cu e lo pasa, e lo pidi su 
puesto bek den Parlamento. 

Loke ta hala atencion den e declaracion aki di sr Bergen, ta e 
hecho cu su retiro pues, a haya mesun status cu e ‘aanwijzing’ 
di e gobierno cu e ta sostene, esta gabinete Wever Croes, cu tin 
te luna di Januari pa pone un presupuesto ideal riba papel pa 
asina CFT y Hulanda por controla. 

Eynan tambe a wordo bisa cu e ‘aanwijzing’ temporalmente 
a wordo suspendi y cu ta algo temporal ta ora cu gobiemo di 
Amba cumpli cu acuerdonan haci cu gobiemo di Hulanda y cu 
CFT pa loke ta e situacion financiero di gobiemo. 

Manera tin un dichi ta bisa, tabata un tormenta den un glas di 
awa ya cu realmente no tin otro splicacion pa duna y aki ta 
trata di algo cu ta cuadra den seno di partido MEP, caminda 
tin desaroyonan ta tumando luga cu tin ora ningun hende ta 
compronde.Ki siguransa Luigi Bergen a haya cu e lo haya su 
posicion bek den parlamento no ta conoci pero ta un hecho 
concreto cu si Bergen kier su asiento bek, e persona cu ta bay 
tuma e asiento aki, tin cu cede esaki bek na su colega di par- 
tido. 

Segun Luigi esey ta e caso, esey ta loke lider di partido MEP, 
Evelyn Wever Croes a sigura su persona, esta ta e palabracion 
cu cual el a bay di acuerdo pa cede e asiento aki. 

Sinembargo lo ta na su luga pa Luig Bergen realisa cu ta cu 
kende el a cera e palabracion aki, ya cu ta mesun Prome Min- 
ister aki, lider di MEP, den ultimo dos añanan a pasa prac- 
ticamente tur dia ta engañando pueblo, dor di no cumpli cu 
promesanan cu el a haci durante di campaña y a crea un desas- 
ter financiero, apesar cu el a priminti otro cos. 


Ta mesun lider di MEP aki a sigura pueblo cu e lo drecha e 
situacion financiero sin tuma medida, a bay over na tuma me- 
dida y tur cos ta mustra cu dentro di algun siman pueblo lo 
wordo confronta un bes mas cu otro medidanan cual a wordo 
palabra siman pasa cu gobiemo di Hulanda. 

Prome Minister a priminti cantidad di cos, reduccion di can- 
tidad di ministeman, reduccion den gasto di biahamento, re- 
duccion di prijs di awe y coriente, importacion di gasolin mas 
barata pero nunca a cumpli cu e promesanan aki haci cu pueblo. 
Otro aspecto interesante di e supuesto retiro di Luigi Bergen ta 
e hecho kico ta bay pasa cu su persona awor, esta e ta bay bek 
para dilanti di klas na e scol caminda e tabata traha of cu e lo 
bolbe regresa na disposicion di Minister Chris Romerow? 

E solo hecho cu net ayera pa casualidad Minister Romero a bin 
dilanti y bin aclaria cu nunca el a duna ordo pa schors ningun 
trahado, den e caso aki Luigi Bergen, loke ta confirma cu como 
parti di e acuerdo pa e cede su asiento den Parlamento, ta cu e 
lo bay bek despacho di Minister Romero y sigui traha eynan. 

Sinembargo ta bon pa gobiemo mustra transparencia, Prome 
Minister mustra transparencia, Minister Chris Romero mus- 
tras transparencia y e propio Luigi Bergen mustra transpar- 
ancia y bin dilanti y informa pueblo cuanto e areglo aki lo 
costa pueblo. Ta bon pa mustra aki cu e salario di Luigi Bergen 
como miembro di Parlamento ta di un nivel cu no ta cuadra 
cu e salario cu e tabatin anteriormente trahando na oficina di 
Minister Romero. 

Por deduci cu pa Luigi acepta e cambio grandi aki, partido of 
Prome Minister mester a bin c’un oferta sumamente lucrativo 
pa e por a bira parti di e wega aki. Lo ta bon pa duna pueblo un 
splicacion riba su salario nobo cu e lo bin awor como trahado 
na despacho di Minister Romero ora cu e lo retene e mesun 
salario y beneficionan cu e tabatin como miembro di Parla- 
mento. 

E1 a cobra dos luna di salario como miembro di fraccion di 
MEP y tabata un aumenta substancial cu loke e tabata gana 
como coordinador di Minister Romeron y tur cos ta indica cu 
e lo ta retene e salario aki tambe durante di su periodo como 
coordinador. Minister Romero a core bin dilanti y aclaria cu 
nunca e no a schors ningun hende cu ta un declaracion cu ta- 
bata necesario ya cu de lo contrario e lo wordo tilda cu el a 
bolbe tuma un hende den servicio cu e mes a schors pa mal 
comportacion. 

Minister Presidente ta contento pero 
Hulanda no ta mira nada structura 



E reunion di siman pasa na Den Haag cu tanto Conseho 
di Minister di Reino y e comision fiho di parlamento pa 
asuntonan di Reino, a bin resulta den otro suspension 
di otorgamento di un “aanwijzing” na gabinete Wever 
Croes. 

Prome Minister Evelyn Wever Croes a considera e deci- 
sion aki como un gran logro, su coordinadonan a pre- 
para un bon bini di heroe pero en realidad e berdad di e 
situacion ta cu Gabinete Wever Croes y pais Aruba, ta 
mesun caminda cu prome cu e decision di Conseho di 
Minister di Reino. 

Ora cu tuma nota di declaracionnan duna pa tanto 
Minister Knops como Parlamentario Bosman, por de- 
duci cu Prome Minister Wever Croes a haci otro pre- 
sentacion di gala, a papia di cifranan masha bunita, a 
splica con nan ta bay yega na tur e cosnan bunita aki, 
pero realmente no a presenta nada concreto. 

Por ehempel Parlamentario Bosman a declara cu te ai- 
nda gabinete Wever Croes no a entrega e concepto di 
presupuesto 2020 na tempo y ta dificil pa den e cuadro 
aki, duna confiansa na e palabranan di e Prome Minis- 
ter di Aruba. 

Tambe Bosman a señala cu e kier mira un plan di vari- 
os aña bon hinca den otro, caminda entradanan struc- 
tural ta wordo sigura pero cu ainda e no ta mira nada 
di esakinan cu Prome Minister ta papia di dje. 


Despues di e bishita aki tambe a wordo mustra cu 
Prome Minister no ta ni tene su mes na e protocol cu el 
a firma na luna di Oktober di 2018 y ainda no a cumpli 
ni cu esey, corda pa cumpli cu palabracionnan cu el a 
bolbe haci na Conseho di Minister di Reino. 

Ya caba a keda anuncia pa gobierno Hulandes cu e post 
di miyones di florin pa e crisisplan di Minister Glenbert 
Croes, mester wordo mira den e presupuesto di 2020, 
algo cu CFT a bin ta insistin ariba for di tempo cu a 
dicidi di saca esaki for di presupuesto. 

CFT ta kere cu di e forma aki no tin control kico a pas- 
ando, no tin control kico ta haciendo cu e placa y awor 
ta mustra cu Prome Minister a sigura Hulanda cu e 
fondo aki lo forma parti di e presupeusto 2020. 
Protocol di 2018 tin varios punto cu gabinete Wever 
Croes no a cumpli ainda cu nan manera presentacion 
di cuentanan anual, consolidacion di e sector colecti- 
vo, raportahenan cana periodo y transparencia den e 
maneho financiero di gobierno. 

Tur ta puntonan cu na Hulanda nan ta mira cu Prome 
Minister Evelyn Wever Croes a priminti di lo haci pero 
cu despues di mas di un aña, no tin indicacion cu e lo 
cumpli cu esakinan. 

No ta conoci kico Prome Minister a splica Conseho di 
Minister di Reino di con su gobierno ainda no por a 
keda cla cu presupuesto 2020 cu mester a wordo en- 
trega dia prome di september 2019 pero den su declara- 
cionnan politico aki na Aruba, el a papia cu Hulanda 
ta bon na altura di cifranan irrealistico cu gobierno di 
Mike Eman a usa den su presupuestonan. 

Sinembargo ningun di e presupuestonan aki a keda sin 
wordo firma pa CFT, a keda sin conta cu aprobacion 
di CFT y na momento cu Prome Minister ta cuestiona 
e presupuestonan aki di gabinete Mike Eman, na mes 
momento cu ta cuestiona capacidad y conocemento di 
CFT cu si a bay di acuerdo a aproba esakinan. 

Ya caba mandatarionan Hulandes a mustra cu Prome 
Minister Evelyn Wever Croes mester stop di culpa 
gabinete Mike Eman di tur cos y cumpli cu loke el a pri- 
minti tanto pueblo como gobierno Hulandes di lo haci. 

Encuentro informativo 
"Studv in Holland" 



ea.aw 


Encuentro Informativo 
“Study in Holland” 

Arubahuis hunto cu Departamento di Enseñansa y 
Ministerio di Enseñansa, Ciencia y Desaroyo Sostenibel 
ta presenta un encuentro informativo pa e studiantenan 
cu ta bayendo Hulanda. 


Arubahuis conhuntamente cu Departamento 
di Enseñansa Aruba ta presenta un encuen- 
tro informativo pa esnan cu tin interes pa 
bay studia na Hulanda. 

Land Aruba ta brinda studiantenan cu kier 
haci un estudio na nivel di Bachelor of Mas- 
ter na Hulanda un prestamo pa financia e 
estudio: “Arubalening”. Durante e encuentro 
informativo lo duna informacion amplio di 
opcionnan cu Arubalening ta ofrece e studi- 
ante, e condicionnan pa por bin na remarca 
pa un Arubalening y henter e procedura di 
aplicacion. 

Banda di e informacion tocante financiamen- 
to lo papia tocante seguro, e opcionnan di 
vivienda pa studiante na Hulanda y e stap- 
nan cu mester tuma pa por haya vivienda. 
Tambe lo duna informacion di escogencia di 
estudio y e guia cu Arubahuis ta duna na 
studiantenan na Hulanda. 

Tur esnan cu tin interes pa bay studia na 
Hulanda, tur mayor, studiante y publico en 
general cu kier mas informacion tocante stu- 
diamento na Hulanda ta cordialmente invita 
pa e anochi di informacion aki cu lo tuma 
luga diaranson 27 di November di 7.00 pa 
9.30 di anochi den e Auditorium na Colegio 
EPI. 


Workshops 

Banda di e encuentro informativo, Arubahuis conhuntamente cu 
Departamento di Enseñansa ta organisa un workshop pa esnan 
cu kier bay studia na Hulanda. E workshop aki lo enfoca riba 
“studiekeuze” y “huisvesting”. 

E workshop lo tuma luga diabierna 29 di november proximo, 
di 4.00 pa 6.00 di atardi na Biblioteca Nacional na Oranjes- 
tad. 

Pa por participa na e workshop mester inscribi di antemano pa 
motibo cu cupo ta limita. Por inscribi door di manda un email na 
j.vanderlinde@arubahuis.nl cu specificacion di nomber, edad y 
vooropleiding. 

Alumnonan actual di Colegio San Nicolas y Colegio EPI por in- 
scribi pa e workshop cu lo tuma luga na nan scol. Inscripcion pa 
esaki ta bay via decanaat. 

Pa mas informacion por acudi tambe na nos website [ea.aw] y 
busca Arubalening. Tambe por sigui e desaroyonan a traves di 
Facebook, Twitter y Instagram @EducationAruba y/of @Onder- 
wijszakenArubahuis. 



Red Cross Aruba 


Ta yeaa 
Paradera.. 


Invitacion pa: 

Solamente pa persona 65 aña of mas! 


• • 


J* 






I °n 


Meta: Un serie di actividad pa nos grandinan cu lo 
wordo organiza den tur bario cu meta pa siña, recrea y 
pasa un rato alegre hunto! 


Fecha: Diahuebs, 12 di december, 2019 
Lugar: Piedra Plat Entertainment Center 
Ora: 9am-1pm 


Cupo ta limita, por fabor registra prome cu 5 december na tel. 582-2219 

Luigi Bergen ta retira di parlamento 

Darlaine Erasmus ta drenta Parlamento 



Luigi Bergen a informa partido MEP si- 
man pasa cu e kier entrega su retiro como 
Parlamentario, desde e momento cu el a 
bira un sospechoso, mientras cu e caso ta 
andando y despues cu su inocencia wor- 
do prueba, e por drenta bek den Parla- 
mento. Tanto Luigi como henter partido 
MEP ta di opinion cu ora un Parlamen- 
tario bira sospechoso, e no por keda den 
Parlamento. 

Maske no tin ningun ley ainda cu ta stip- 
ula esey, partido MEP ta para pa inte- 
gridad. Lider y Presidente di partido a 
honra e peticion di Luigi Bergen, y a pidi 
Luigi pa keda un tempo mas pa asina por 
regla su reemplaso, y pa Parlamento por 
trata e leynan mas importante cu mester 
trata ainda e aña aki. 

Darlene Erasmus lo drenta Parlamento awo. 



BO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Junior Bucket 


lOvrd 


Small Bucket 


INTEGRIDAD 

“Cu esaki Luigi Bergen y partido MEP ta demostra kico ta 
realmente integridad den politica. Dia cu Luigi a bira Par- 
lamentario, e no tawata sospechoso y hasta a presenta un 
declaracion di OM. MEP ta condena e hecho cu Benny Siev- 
inger ta sospechoso di corupcion serio y ta den Parlamento 
ainda manera nada no a pasa. E grado di sinberguenseria 
aki ta wordo rechasa pa henter comunidad y partido MEP ta 

demostra con pueblo di Aruba kier pa atende cu integridad,” 
e comunicado di MEP ta bisa. 

KEN TA REEMPLASA LUIGI BERGEN? 

Darlaine Guedez-Erasmus, lo reemplasa Luigi Bergen 
den Parlamento. Darlaine tabata number 17 riba e lista 
di MEP na 2017 y a obtene 525 voto. Darlaine ta casa 
y ta mama di dos yiu. Darlaine a lanta den e districto 
di Paradera y tabata activo den varios actividad social 
den bario. E tin un HBO diploma Sociaal Pedagogische 
Hulpverlening y a traha cu adictonan, problemanan so- 
cial, problemanan den famia y ultimo dos aña a traha 
cu Minister Glenbert Croes riba e tereno social. Awor 
Darlaine lo por aplica su conocemento, experiencia y 
vision den e organo constitucional mas halto di Aruba. 

Robert Candelaria 

E remedi Cannabis tin 2 aña 
ta warda su introducdon, 

N0 tin mester di legalisacion! 


DIALUNA mainta den reunion cu comicion 
fijo di hustica a sinta cu Sindicato di Polis ( 
SPA) riba e topico di overtime den cuerpo poli- 
cial. Aunke e otro topico no a bin dilanti, e pres- 
idente di sindicato a duna di conose bon cla cu 
nan no lo hala niun mibmeter riba e posicion di 
legalisacion di marihuana. 

Riba e topico aki a scucha Robert Candelaria 
cu tambe a sali for di e reunion y a duna su 
palabra riba e topico. Candaleria ta mira con e 
Sindicato a fija nan posicion y basa riba trayec- 
toria/experiencia policial cu tin y ta mira siu 
efectonan cu e adiccion na marijuana cu ta hiba 
na adiccion na droga nan mas pisa ta trece cu 
ne, ta imposibel cu nan por cambia nan opin- 
ion. 

Robert Candelaria ta mira cu e opinion cu e 
sindicato ta basa su mes riba dje ta uno di añas 
di experiencia y no riba opinion personal. Eher- 
ciendo e trabou di pobs ta duna bo un bista am- 
plio riba con e adiccion na marijuna ta keda 
destrui bida di hende. 

Candelaria ta contento cu e topico a haya un 
sosten extra. No ta di awo cu e ta trese e topi- 
co dilanti, pero a nota cu mas y mas instancia 
tambe ta saliendo cu opinion y informacion na 
comunidad. Gran mayoria contra, y ta na su 
luga pa sali y vocifera den comunidad cu e le- 
galisacion ta algo cu no por tuma luga. Encuen- 
tro cu pueblo ta confirma esaki, unda cu topa 
hende, nan opinion ta keda igual riba e topico 
aki. Nan ta contra! 

Locual cu si ta recurente ta cu mayoria di hen- 
de no kier sali dilanti y papia. Mirando cu Sin- 
dicato di Polis cual ta experenci’a e adiccion tur 
dia como tambe e instancianan cu ta traha cu 
adiccion ta bon pa nan sab bin dilanti pa bisa 
cu esaki no por. 

Robert Candelaria di su banda a keda recorda 
cu e ta bisti cu e pechi di polis como Alto inspec- 
tor na e momento ey pero teniendo na cuenta 
cu ta un desicion politico ta bay tuma luga, pero 
pa menciona cu na beneficio di Sindicato SPA 
tin dos parlamentario mas, Rocco Tjon y Allan 
Howell den parlamento, caminda polisnan lo ta 
di pensamento cu nan ta uni. 


Candelaria di su banda sa tambe 
cu e banda politico na momento di 
tuma desicion lo ta mara na e acu- 
erdo di gobenracion di e coalicion 
pa cu legalisacion di cannabis. 
Defacto si no legalise no tin gobi- 
enro. Bistiendo e pechi politico e 
ta reitera locual e la bisa caba, si 
locual a acorda e tempo aya entre 
partido nan cu a forma gobierno 
pa legalisa cannabis medicinal, ta 
algo hopi simpel cu por por a keda 
regla hopi tempo caba via minister 
di salud. Den e caso di medicinal, e 
no ta rekeri tanto cambio drastico 
di ley pasobra e no lo trese cambia 
pa cu cultivo mucho menos e parti 
recreacional cu na Aruba ta pro- 
hibi. Caminda bo no mas plante, 
importe, bende ni tin den bo pose- 
cion. Contrario si e ta un medicina 
lo a keda cla masha tempo caba. 


Locual nan no a percata cu despu- 
es di dos aña den deliberacion sin 
accion alguno concreto. Speculan- 
do riba empresanan di afo, grandi 
pa gana miyones. Candelaria ta di 
opinion si kier bin gana miyones 
di placa riba lomba di pueblo, cre- 
ando un risico asina grandi, cu un 
veneno pa bo pueblo djis pa cent 
y/o pa bisa Hulanda mira nos a 
cumpb cu bo, ta totalmente robes 
nan ta bezig. 

Si acaso e cannabis medicinal mes 
tabata e objetivo principal, nan 
por e concretisa esaki masha tem- 
po, nan tabata tin 2 aña pa hacie 
kico nan a warda? Lo a cumpb cu 
palabracion di gobernacion ma- 
sha tempo, pero ta mustra cu tin 
hopi falta di boluntad politico pa 
finalisa e palabracion haci of nan 
ta tuma otro haci. 

ATCO Concrete Products N.V. Barcadera 134 - Aruba 
Sales office(s) T: +297 582-4684 E: sales@atcoconcrete.aw 

Ultimo oportunidad den 
2019 pa aplica pa VUT 

Departamento Recurso Humano (DRH) 
ta manda un ultimo recordatorio pa lo 
siguiente: 

E siman aki di 25 di november te cu 29 
di november 2019, lo bay ta e ultimo si- 
man cu personal di Gobierno lo bay tin 
e oportunidad pa entrega un peticion 
pa retiro voluntario, VUT. 

Pa mas informacion por yama DRH 
na 522-9999, por manda un e-mail na 
vut2019(5)drh.aov.aw of por pasa person- 
almente. 

DRH ta spera cu tur interesado ta tuma 
bon nota di esaki. 


ARA cera diamars merdia 

Algemene Rekenkamer (Controlaria 
General) ta informa cu oficina lo ta cera 
diamars proximo, dia 26 november, 
merdia di 14:00 pa 16:30. 

Pa 15.00 di atardi lo tin un conferencia 
di prensa y lo informa di e ultimo inves- 
tigacionnan di Algemene Rekenkamer. 
Esaki ta tuma lugar na Museo Archeo- 
logico na Schelpstraat 42. 



20 m 3 of mas 


SPECIAL 


SERVICIO RESIDENCIAL & COMMERCIAL 


Yama awor mes: 

582-4684 

7)l Ut. 'ftucket: 

594-3757 


mrbucket@ecotech.aw 

www.ecotecharuba.com 

O SIGI NOS ARIBA FACEBOOK. 


Aglomeracion 
di brommer a 
causa molester 



DIADOMINGO atardi varios unidad di polis a bay altura di 
Paseo Herencia, unda cu lo tawata tin aglomeracion di brom- 
mer. Esaki lo no a cay den bon tera cerca algun persona ey- 
banda. 

Berdad na yegada di polis nan a haya e grupo di motoci- 
clistanan y lo a bay over na controla documentonan di cada 
brommer. 

Por a mira cu e agentenan tawata haci “y ama danan”. Na final 
solamente un motociclista a keda na pia. Su Scooter Gilera su 
papelnan lo no tawata na ordo. 

Aparentemente agentenan lo a papia serio cu e motociclistan- 
an cu tawata cu e brommernan mas grandi. 

llegalncm den man di Polis 


DIASABRA at 

ardi banda di 6’or 
durante di un con- 
trol riba trafico, 
polisnan a para 
un Nissa Tiida 
color cora y ora cu 
a punta chofer pa 
su rijbewijs el a 
declara cu e no ta- 
batin esaki cune. 


homber cu lo ta drumi 
riba caminda y cu posible- 
mente lo ta un persona cu 
a bira malo. 

A bin resulta cu en ber- 
dad e homber a bira malo 


y a cay dilanti di un cas 
caminda habitantenan 
a yama polis pero ora cu 
a papia cu e persona aki 
buscando informacion, a 
lanta e sospecho cu aki ta 
trata di un persona ilegal. 


E homber a splica polis- 
nan cu el a yega Aruba cu 
boto y a bira malo despues 
di a yega tera y el a wordo 
hiba pa Guarda Nos Costa 
cu lo sigui cu e caso aki. 


Aan alle crediteuren in het faillissement van de heer Luis Emilio Mansur 

Een verificatievergadering in bovengenoemd faillissement is bepaald op 20 januari 2020 
te 14:30 uur op het Gerecht in Eerste Aanleg van Aruba. 


Ora cu a pidi pa 
un indentifacion a 
bin resulta cu e no 
tin esaki tampoco 
dsn su poder y re- 
laciona cu esaki, 
polisnan a bay 
ove rna detene e 
homber aki a base 
di art.21 cq 10 vh 
LWV. 


De crediteuren worden verzocht om hun vorderingen uiterlijk vijftien (15) dagen 
voorafgaande aan de verificatievergadering in te dienen bij mr. G.W. Rep, J.E. Irausquin 
Blvd. 22, suite 202, Oranjestad, Aruba. Telefoonnummer 5881860, faxnummer 5881870. 

De crediteurenlijsten zullen gedurende een periode van zeven (7) dagen voorafgaand 
aan de verificatievergadering kosteloos bij het Gerecht in Eerste Aanleg ter inzage liggen. 

De schuldeisers die de verificatievergadering willen bijwonen, dienen zich op voorhand 
bij de curator te melden. 

Hoogachtend, 

REP LAW 
G.W. Rep, curator 



Ora cu a busca in- 
formacion cerca 
Guarda Nos Cos- 
ta, a bin resulta cu 
e homber di inicial 
H aki ta kedando 
den forma ilegal 
na Aruba y el a 
wordo entrega na 
personal di GNC 
pa wordo deporta. 

Un caso cu a hala 
atencion a sosode 
diasabra merdia 
algo despues di 
2’ora ora cu cen- 
tral a dirigi un 
patruya pa un 



i SOMETHING TO DO 


CELEBRATE 

WITH US! 

SHOPAWG.75/-ORMORE 
AND ENTER OUR RAFFLE 
TO WIN SPECTACULAR PRIZES 


♦C Q kooyhah 


AN ALL-INCLUSIVE 
VACATION FOR 
AWG. 10.000,- 


A STATE 
OF THE ART 
SOUND SYSTEM 


KOOYMAN 
GIFTCARD 
AWG. 250,- 


TO ENTER THE RAFFLE 


1. MAKE A PURCHASE OF AWG. 75,- OR MORE 

2. FILL IN ALL THE DETAILS ON THE TICKET. 

3. DEPOSIT YOUR TICKET INTHE RAFFLE BOX. 


The campaign starts on 18/11/2019 and ends on 28/12/2019, 
Winners will be announced on January 3, 2020. 


A maximum of 100 tickets per purchase worth AWG. 7500, 
For full campaign details go to www.kooymanbv.com 


KOOYMANBV.COM 


KOOYMAN.ARUBA 

Rocco Tjon: Mike Eman ta 
reacciona desapunta y hopi rabia 
cu pais Aruba no ta haya KB. 



"CU Mike Eman tin rabia riba e pueblo Arubano tawa- 
ta conoci caba, esaki mirando con ela probecha di nos 
finanzas publico y masacra e pueblo. Pero su reaccion 
emocional y rencoroso, riba e hecho cu pais Aruba no 
a haya un Koninklijk Besluit, a bolbe confirma esaki. 
Den su afan pa crea disturbio Mike Eman ta menciona 
3 mentira cual nos lo refuta den e articulo aki,” esaki 
Parlamentario pa fracción di MEP Rocco Tjon t avisa 
den su declaración. . 

EVELYN WEVER CROES A HAYA UN 
VOORWAARDELIJKE AANWIJZING 

Mike Eman ta insinua cu sra. Evelyn Wever-Croes lo a 
haya un “voorwaardelijke aanwijzing”. Pa un ex-prome 
minister y pa colmo hurista, haci e expresion aki ta 
confirma cu Mike Eman ta hopi desespera. Te dia di 
awe ta Mike Eman ta e unico prome minister di pais 
Aruba cu a haya un Koninklijk Besluit. Y e Koninklijk 
Besluit nr. 20467 ta pa motibo cu Mike Eman a hiba 
mal gobernacion (ondeugdelijk bestuur). Esaki ta e mo- 
tibo mas pisa pa cual Hulanda por interveni y esaki ta 
parti di Mike Eman su “legacy”. 

UN FENOMENO CU NO TA NORMAL 

Den su relato di prensa Mike Eman ta papia di un 
fenomeno cu no ta normal. 


Ta importante pa recorda Mike Eman cu e unico fenom- 
eno cu no ta normal ta locual a pasa bou su liderazgo, 
manera: 

1. Mike Eman a sera presupuestonan ficticio for di 2014 
te cu 2017 y asina perhudica un pueblo henter. 

2. cu Algemene Rekenkamer a cuestiona e maneho di 
Mike Eman caminda den nan rapport na a señala cu 
tin mas di 10 miyon florin cu Mike Eman su Gabinete 
a uza mas sin duna cuenta. 

3. cu Mike Eman ta uza 142 mil florin di pueblo, cu no 
tawata presupuesta, pa celebra su hacimento di aña. 

4. cu Mike Eman a lidera un gabinete di cual un min- 
ister a wordo condena pa actonan coruptivo. Y un ex- 
minister ta wordo sospecha actualmente pa soborno, 
estafa, mal uzo di su funcion, labamento di placa y fal- 
sificacion di documento. 

5. cu Mike Eman pa falta di credibilidad a mal uza logo 
di Centrale bank van Aruba na 2018, pa asina manipu- 
la pueblo a base di informacion incorecto. 

RUINANDO PATRIMONIO NACIONAL 

Ta Mike Eman a saca riba 201 miyon florin for di nos 
companianan estatal durante su 8 aña di gobernacion. 
Incluyendo un “super dividend” di 29 miyon den un 
aña. Mas aun Mike Eman a permiti pa Parlamenta- 
rionan actual di AVP y candidatonan di partido AVP 
haya tereno y of bende tereno, patrimonio di pueblo, pa 
asina bira miyonario. Tambe Mike Eman a permiti pa 
su propio ruman homber cobra miyones for di un com- 
pania estatal. 

Y locual Mike Eman semper lo keda recorda pe ta e 
hecho cu su liderazgo debil a conduci na e hecho cu na 
2015 pais Aruba, un pais autonomo, a perde su autono- 
mia financiero. 

PA CONCLUI 

Manera nos a bin ta bisa ningun atake baho y vil lo 
silencia nos. A1 contrario mas motiva nos ta bira pa 
percura pa informa pueblo, a base di hechos, kico e 
“legacy” di Mike Eman ta. 

Awo cu 2 florin mas, bo por gana e 


390 . 


Afl. 290.000,- +Af1.100.000,- 

extr^ 


Kid$preneur with Big Ideas na 
Commandeur Pieter Boer School 



DIABIE RNA merdia Minister di F inansa, Asuntonan 
Economico y Cultura tabata na Commandeur Pieter 
Boer School na San Nicolaas pa haci entrega di certi- 
ficado na e hobennan cu a participa na Kid$preneur 
with Big Ideas. E seccion IDEA di Departamento Eco- 
nomico a percura pa e hobennan di Tra’imerdia San 
Nicolaas na Commandeur Pieter Boer School haya 
diferente curso con pa haci negoshi. E hobennan a 
siña planta, traha carchi, pinta cuadra y botter y tra- 
ha wrap pa asina siña con pa traha diferente producto 
cu nan por bende despues. Dentro di poco lo tin un Ba- 
zaar na unda e hobennan por bay bende nan producto 
y demostra nan talento como comerciante. Minister 
Maduro ta gradici tur tanchi y omo di Tra’imerdia San 
Nicolaas, IDEA y Commandeur Pieter Boer School pa 
e bunita proyecto aki. Minister Xiomara Maduro a 
keda masha contento y ta bisa danki pa e paspoort 
bunita cu ela haya pa drenta ‘klantrijk’ sin problema. 

CEDE Aruba ta tumando nomber pa Boluntario di aña 2019 



DIA 19 di Januari lo entrega e reconocimento aki. Pa 3 aña 
consecutivo, CEDE Aruba ta otorga un reconocicmento na 
boluntarionan cu a entrega su tempo y concoemento na un 
of otro instancia / fundacion / club deportivo durante 2019. 
Manera ta conoci dia 5 di December Dia Internacional di 
Boluntario ta wordo celebra mundialmente y aki na Aruba 
mayoria clubnan - instancia o fundacion ta draai rond di 
hendennan balente y cu amor pa yuda nan prohimo. Un 
dia cu ta pone atencion riba e trabao boluntario cu for di 
1986 a ser proclama pa Nacionan Uni pa conmemora riba 
5 di December. 

CEDE Aruba ta preparando pa e di tres edicion di nan cel- 
ebracion anual di boluntario, cu ta di “Volunteer of the 
Year awards” (VOTY). 

“Na Aruba tin hopi instancia cu ta draai danki na trabou di 
boluntarionan cu ta dedica nan tempo sin exigi nada a cam- 
bio. Nan ta esnan cu ta facilita e trabao di un organicacion,” 
tabata palabra si sra Yolanda Richardson kende ta coordi- 
nadora di e Proyecto aki huntu cu sra Elsa Krosendijk. 
“VOTY’ awards a bira un galardon cu mayoria instancia 
ta warda riba pa asina bisa danki na e Boluntario cu a 
haci nan trabounan mas facil mirando con importante su 
ayudo ta na e intrancia. Director di Cede Aruba sr Daniel 
Tacklenborg; “CEDE Aruba ta duna su sosten na tur organ- 
isacionan cu ta pidi yudansa na CEDE. 


Un dia di boluntarismo ta pa reconoce y gradici boluntari- 
onan pero tambe ta desea pa nos ricibi mas boluntario pa 
yuda organisacionan cu mester di e yudansa aki durante 
aña. 

Mirando e schedule di carnaval ta escohe pa fecha diado- 
mingo 19 di Januari 2020 como e fecha official unda cu e 
tres actividad importante aki lo tuma lugar den New China 
Club. 

Cu e celebracion aki Cede Aruba lo gradici tur boluntario 
cu a destaca pa nan organisacion durante 2019. Boluntari- 
onan cu ta duna nan tempo valioso sin pidi ningun recom- 
pensa lo wordo honra y lo ricibi un Award traha for di plas- 
tic recylca. 

For di awo Tur non profit organisacion na Aruba cu ta tra- 
ha cu boluntario, ta wordo pidi pa nombra un boluntario cu 
a traha den nan organisacion y cu a haci un impacto grandi 
riba e organisacion durante aña 2019.. 

E instancia, organisacion of fundacion cu kier nombra nan 
boluntario por hacie yenando formulario riba tinyurl.com/ 
tlerd95 voty 2019. 

Si acaso nunca bo a registra ainda por hacie aki di biaha. 
Ultimo dia pa inscribe bo boluntario ta 1 di December 2019. 
Pa mas informacion por yama sra Elsa Krosendijk na 
CEDE Aruba 582-7666. 

SERENITY ESCAPE 


Indulge your mind, body, and soul in a 50-minute relaxation massage for only AWG 130 
Upgrade to a stress relief massage for AWG 10 or deep tissue massage for AWG 20 


To schedule an appointment contact us at 527.2525 

Promotion valid till December 15, 2019 


THE RITZ - CARLTON SPA 

ARUBA 


Nissan March a dal scooter y sigui core 






DIALUNA marduga polis ta bay un poco 
pazuid di Jaburibari unda un accidente en- 
tre Scooter cu auto lo a tuma luga. 

Na yegada polisnan a topa cu unicamente 
e Scooter y e motociclista kehando di dolor. 
Segun no a compronde lo ta trata di un caso 
di hit & run. Loke e motociclista a conta ta 
cu un Nissan March bayendo zuid lo a bin 
ariba dje. Debi cu ela maniobra e auto su 
spiel a dal’e, y e spiel di e March a kibra a 
keda benta na e sitio como evidencia di loke 
a sosode. 

Ambulance a yega y Paramediconan a bay 
atende cu e motociclista. 

RANCHO 




Adres: Koningstraat 38, Oranjestad 

Bank: CMB# 63898408 

Website: www.stichtingrancho.org 



Email: 


stichtingrancho(5)gmail.com 

centrodiactividadrancho@gmail.com 


Lectura History of producing Hip Hop diarason awor na Centro di Actividad Rancho 


AIRE LIBER RIMA SESSION 

MINI 

LECTURE 

History of producing Hip Hop cu Chando HLd 

27 NOVEMBER | 7 PM | EDAD 15+ 
CENTRO Dl ACTIVIDAD RANCHO 

KONINGSTRAAT 38, 0RAN3ESTAD ARUBA 



Facebook Page Centro Di Actividad Rancho 


Dia 27 di november nos tin e delaster RimaSession pa 
2019. E biaha aki cu invitado Chando Hld cu lo duna un 
Mini Lectura cu topico "History of producing Hip Hop. 
Chando ta un artista multidisciplinario cu experencia den e 
arte di Beat Making, Rap, Fotografia y mas 
Chando Rib'e Track 

Abo ta produci bo mes un beats y bo kier sa mas di e tema 
aki? Bo ta keda invita pa participa den e mini lectura. Edad 
15+. 

Programa 

6.00PM: Documentario J Dilla | Crate Diggers | Fuse 
7.00PM Lectura History of producing Hip Hop 
8.00PM: OpenMic Rap & Perform 

Aire Liber Rima Session? 

E lectura aki ta forma parti di Rima Sessions, un actividad 
social-cultural pa tur hende unda cultura di Hip Hop ta 
wordo aprecia y trece pa dilanti. RimaSession ta tuma lugar 
tur diarason anochi pa 6.00or te 9.00or di anochi yena cu 
un programa creativo unda tur hende den edad di 15 aña 
bai ariba por mustra nan talento nan, sina con pa rap of 
flow, pinta riba canvas, conoce otro hende, participa den 
workshops of atende Artist Talks y presentacion. Na a 
manera aki Fundacion Rancho kier crea un plataforma 
unda hoben nan den e bario y pafo di e bario por expresa 
nan mes. Bo kier sa mas di e programa? Subi riba e 



1 , 200,000 

rJ I I r) I r->- r 1 \ I ■ \ r-> 


dMM'i 


■M d diddW 


POINT GIVEAWAY 




NOVEMBER 29 - DECEMBER 22, 2019 


100,000 POINTS AWARDED 

Every Friday, Saturday and Sunday 


Ten daily winners of 10,000 points! 


CASINO AND SHOPS 


Opendaily 10amto4am | J.E. Irausquin Blvd #47 | 583.5000 | casinoalhambra.com 

Play Responsibly. Visit www.gamblersanonymous.org if you or someone you know has a gambling problem. 


Earn 100 base slot points or 8 table credits 
and swipe up to five times daily at any kiosk. 

See Players' Club for details. 


• ;0‘vV*i ' * ' -t 

Cu suma placer 

New India Assurance ta anuncia cu 
e calendario ## Homage to Aruba ,# 

pa aña 2020 ya ta obtenibel 




HOPI biaha publico ta puntra kico e tema di e aña ta. E tema ta ba- 
sicamente semper mesun cos: Homenahe na Aruba, por ta atraves 
di su hendenan cu a destaca of mustrando cualkier aspecto di 
Aruba, tur aña di nobo pa mustra gratitud na nos comunidad cu 
tur ora bay desde e principio mas cu 55 aña pasa semper a brinda 
aceptacion total na e compania di seguro. E biaha aki e portada ta 
poco diferente. Por mira e prome parti di un obra cu ta consisti di 
4 panel cu e artista, Charitto Chavez, a pinta casi imediatamente 
despues cu el a establece na Aruba na aña 1995 ora cu el a en- 
amora di nos dushi pida baranca y di su hendenan, loke a inspir’e 
di pinta cara di personanan cu el a topa den bida diario, algun mas 
conoci cu otro. 

Pa loke ta e calendario mes, aki bou ta sigui un lista di e nomber di 
e cuadronan, cu aki aya un comentario cortico: 

Januari: “Pro-Cathedral St. Francis of Assisi” conmemorando e 
hecho cu e misa aki a celebra su 100 aña di consagracion dia 4 di 
october di 2019. 

Februari: “Downtown Abandoned Building” Steenstraat No. 20. 
Nos grandinan lo por corda cu esaki tabata e oficina di Sociale Ver- 
zekeringsbank. 

Maart: “Sunset at Bucuti” 

April: “Coco Rico” un toma di cerca di un troshi di coco colgan- 
do den e palma di coco, simbolisando e rama di Diadomingo di 
Rama, loke nos ta celebra den e luna aki. 

Mei: “Splendid Dry Nature” esaki ta keda cerca di Orstrich Farm 
caminda rayonan di solo ta haci cu e takinan ta briya manera plata. 
Juni: “Small Natural Bridge” 

Juli: “Tribute to Cornellie M. Arrindell” un empleado fiel y ehemp- 
lar di New India pa 37 aña largo, kende nunca a tuma un dia di AO 
y kende a fayece inesperadamente dia 29 di juli cu a pasa. 
Augustus: “Private Pathway at Ayo” 

September: “Sero Colorado” 

October: “Donkeys at de Vuyst” en conexion cu dia di animal dia 4 
di October, dia di San Francisco, protector di animalnan. 
November: “Frenchmen’s Pass” 

December: “Grape Field” mustrando troshinan di druif relaciona 
cu nos custumber di come 7 of 12 druif prome cu tiro pa yama bon 
bini na un aña nobo yena cu suerte, alegria y bendicion. 

New India ta invita un y tur pa pasa libremente na su oficinanan 
na J.E. Irausquin Blvd. 14 pa pasa busca su ehemplar totalmente 
gratis of por pasa na bo broker preferi. 

Premier Evelyn Wever-Croes 

Colegio Arubcmo a reconoce 
Premier Evelyn Wever-Croes 





DIASABRA Colegio Arubano a celebra 
su 60 aniversario durante un fiesta na scol 
mes. Un re-union di ex alumnonan den am- 
biente masha ameno. Robert y su Solo Ban- 
da Show a deleita ex colegianonan cu tabata 
tin basta tempo sin mira otro. 

Den su discurso Presidente di SMOA Robert 
Croes a elabora riba e necesidad pa recauda 
fondo pa mehora e facilidadnan di e scol y a 
gradici tur cu a contribui. 

Directiva di Colegio Arubano a reconoce al- 
gun ex alumno, y e prome cu a wordo recon- 
oci tabata Premier Evelyn Wever-Croes cu 
tabata alumno di e scol VWO di 1978 te cu 
1984. 

Tambe a reconoce Ivan Jansen, Roland 
Croes, Patrick Jaime y Rudolf “Duke” Croes. 
Sin duda, ex alumnonan cu a logra careran- 
an impresionante demostrando asina cu Co- 
legio Arubano ta crea lidernan di nos pais. 
Un pabien na tur docente, ex alumno y alum- 
nonan di Colegio Arubano y na directiva pa 
e celebracion y 60 aña formando nos pueblo. 

Fundacion Telefon pa Hubentud Aruba a 
Celebra 20 aña di existencia cu Pro / Contra 


ARIBA 20 di november 1999 tawata e prome biaha 
cu un mucha a yama e number 131. For di e tempo ey 
Fundacion Telefon pa Hubentud Aruba ta opera se- 
gun e Convenio di Derecho di mucha. Articulo 12 y 13 
di e Convenio di Derecho di Mucha ta mustra ariba 
e importancia pa un mucha tin un opinion y pa e por 
expresa esaki. 

Haciendo esaki e punto cardinal den e ayudo brinda 
na nos mucha y hobenan, te cu 20 di november 2019 
Telefon pa Hubentud Aruba a duna mas di 45.000 mu- 
cha y hoben e oportunidad pa expresa nan mes. 

Pa celebra 20 aña di existencia Fundacion Telefon pa 
Hubentud Aruba a organisa Pro / Contra. Pro / Contra 
ta un debat caminda hobennan di 13 te/cu 17 aña a 
debati ariba diferente tema cu ta trata nan y Aruba. 
E temanan cu nan a debati ariba tawata: Naturalesa, 
Enseñansa, Adiccion, Cuido di nos grandinan, Activi- 
dad den tempo liber y Desaroyo social. E hobennan a 
representa John Wesley College, Colegio San Antonio, 
Parlamento Hubenil y Impact Café. 

Durante e debate un hoben defensor di e ponencia to- 
cante reduccion di desaroyo social door di uso di inter- 
net, media social y gaming ta comenta. ‘Ta berdad. Un 
humano mester papia cu hende. Riba gaming y Inter- 
net bo no ta papia cu un humano. Si bin problema cu 
ken bo ta bay papia. Antes famianan ta sinta na mesa 
y papia bay gol. Awendia tur ta un otro caminda riba 
telefon, laptop etc. Manera ora un famia sali, hasta 
den auto un ta core y e otronan ta riba nan telefon. No 
por sigui asina’. 

No solamente e hobennan por a expresa nan mes du- 
rante Pro / Contra, tambe nan a ser scucha door di 
personanan cu ta desaroya norma y direccion den 
cual Aruba lo bai. E hobennan a expresa nan mes na 
representantenan di Ministerio Publico, Parlamento 
di Aruba, Ministerio di Asuntonan Social, ‘Directie 
Onderwijs’, ‘Directie Natuur & Millieu’, ‘Directie Soci- 
ale Zaken’ y ‘Directie Volksgezondheid’. Banda di scu- 
cha nan e representantenan aki a fungi como hurando 
durante Pro / Contra. Na final di e debate Impact Café 
a resulta ganador di Pro / Contra. 

Mas bunita tawata cu e debate a ser dirigi pa e ho- 



benan di e ‘Jongerenraad’ di Fundacion Telefon pa 
Hubentud Aruba. 

Tur e punto cu e hobennan a expresa durante Pro / 
Contra lo ser poni den un documento cu lo ser presen- 
ta na tur e institutonan cu ta dicidi norma y direccion 
pa pais Aruba. 

Fundacion Telefon pa Hubentud kier a gradici tur cu a 
haci Pro / Contra un realidad. Un gradicimento special 
ta bai na tur hurado, Dr. Edward Cheung Center for 
Innovation, Setar nv, Burger King, Kooyman y CIBC 
Firts Caribbean Internacional Bank. 

Kiwcmis Club of Aruba a celebra 
dia Universal di Derecho di Mucha 

RIBA dia 20 di november mundo henter a conmem- 
ora y celebra Dia Universal di Derecho di Mucha y en 
conexion cu e dia aki, Kiwanis Club of Aruba a celebra 
cu 90 mucha di diferente districto di Aruba. E tema di 
a aña aki ta; “Conoce nos heroenan local”. E meta ta- 
bata pa e muchanan conoce un poco di e trabou cu dia- 
riamente Cuerpo Policial Aruba, Brandweer Aruba, 
Ambulance ImSan, K9 Unit, Motor Unit, KIA y Kust- 
wacht ta hasi incansablemente pa proteha y brinda 
seguridad na nos pais. 

E diasabra a cuminsa tempran, caminda na yegada e 
muchanan wordo ricibi pa e miembronan di Kiwanis 
Club of Aruba cu a prepara pa nan un mainta deber- 
tido, educativo yena cu alegria y sorpresa. Despues di 
un delicioso desayuno, e muchanan a bay pafor pa asi- 
na topa cu nos heroenan local. Polis, Polis Motorisa, 
K9 Unit, KIA, Kustwacht, Brandweer y Ambulance a 
hasi un presentacion caminda nan a duna splicacion 
y demostracion di nan trabou. E muchanan tabatin 
e oportunidad di haci pregunta y experencia un poco 
mas di e trabou di nos heroenan local. E muchanan 
por a mira y conoce e truck, ekipo y unidadnan mas 
di serca. Por a mira e muchanan hopi entusiasma 
suchando cu hopi atencion. 



Durante e dia e muchanan a ricibi: awa, juice, sand- 
wich, fruta, juice, donuts y bolo. Na final di e dia e 
muchanan a ricibi un “surprise bag” yena cu articulo 
manera; pen, potlood di Aruba, blocknote, slijper, coy 
hunga, schrift, kleurpotlood, juice, chips, mangel y 
buscuchi. 

Presidente di Kiwanis Club of Aruba, a duna un cer- 
tificado di gradicimento y apercio na nos heroenan lo- 
cal; Cuerpo Policial, K9Unit, Motor Unit, Brandweer, 
Kustwacht Aruba, Ambulance, KIA y Sra. Janine Ro- 
driguez pa nan participacion y colaboracion pa cu e 
proyecto. Alabes gradicinan pa e excelente trabou cu 
nan ta bin ta haciendo pa comunidad di Aruba. 

Un gradicimento special ta bay na e miembronan di 
Kiwanis Club of Aruba y Aktion Club Sonrisa, cu a 
traha cu hopi amor y pasion, sirbiendo e muchanan di 
Aruba. 

Kiwanis ta un organisacion global di boluntario dedica 
na mehora mundo via un mucha y via di un comuni- 
dad cada biaha y tin como lema: sirbiendo e muchan- 
an di mundo. Kiwanis Club of Aruba ta activo den e 
comunidad Arubano desde 1964. Pa mas informacion 
di Kiwanis Club of Aruba y of su actividadnan por acu- 
di na www.kiwansclubofaruba.org of Facebook page 
Kiwanis Club of Aruba. 

Aruba Softball Bond preparando 
pa cera aña cu un clinica pa umpires 


ARUBA Softball Bond por mira atras riba un otro 
aña exitoso unda a hunga campeonatonan di fast pitch 
competitivo den 4 diferente liga cual a inicia desde 3 
di mei 2019 y a termnina den l,una di october. A hun- 
ga AA y A-Klas masculino mientras tambe a organisa 
U17 femenino pa promer biaha cual tabata un exito 
rotundo y AA femenino cu tabata tin un final expec- 
tacular dramatico cu un publico hopi grandi cu a asisti 
e serie final. ASB promer cu aña termina ainda tin 
algun actividad y e siman di 6-7-8 di december un 
Instructor certifica Sr Allan Koolmeyer lo bay ta na 
Aruba pa duna algun dia intensivo di training na nos 
cuerpo di umpiresnan local. Por inscribi pa e clinica 
aki y por yama Zuleyka Willems na 7498459 pa haci 
esaki y pa mas informacion. ASB ta impuha alaves 
tur Managers y Coach di ekiponan kende por acudi y 



asina haya mas conocemento di e reglanan nobo 2018- 
2021. ASB a order e bukinan nobo y tin den stock pa 
tur miembronan interesa. Rule Book nobo ta hopi dife- 
rente di esun cu nos ta custumbra cune y ta bala la 
pena haya un update. Banda di esaki ASB tin un pro- 
grama mas den december cual pronto lo wordo anun- 
cia pa asina cera aña 2019 y yama 2020 un bon bini. 
Softball organisa den pleno desaroyo! 


Time Out 

Awe Doc ta 
comenta riba 
desaroyo di nos 
futbol local. 

Hopi interesante 




SIKTONISA TUR MERDIA, 
RADIO GALACTICA 99.9 
PA SCUCHA NOTICIA PRESENTA PA 


VICTOR (TOKO) WINKLAAR, 
ALEXA WERLEMAN Y SIMON ARENDS. 

8th Bowling Challenge 

DIABIERNA anochi 22 November e di 8th Bowl- 
ing Challenge, a start cu un ambiente den Eagle 
Bowling. 

E team nan presente Douane, Brandweer, Elmar, 
DOW, Ambulance, Polis, Setar, CMB, OK/HoH, 
y RBC. Un anochi hopi ameno y a bataya formal- 
mente cu otro, bou di un apoyo pisa di cada ekiipo 
pa e Titulo di Campeon, hopi premio pa tur partici- 
pante y no por laga afo hopi sorpresa pa e resultado 
final. Kier a yama bon bini na CMB y RBC pa join e 
Bowling Challenge 2019. 

Team mas anima: RBC 

MVP VROUW: RBC Mevr. Prisca Albertsz 

MVP HEER: RBC Dhr. Francis Ruiz 

BEST OF THE BEST: DOW Dhr.Lubert Feliciano 
5 Lugar: CMB 
4 Lugar: Brandweer 
3 Lugar: DOW 
2 Lugar: Elmar 
Team Campeon: RBC 

Un danki na tur e fanaticadanan cu a presenta e 
anochi aki pa apoya nan team, tur e team nan cu 
a participa. Un danki na tur sponsor cu a haci nan 
contribucion na e evenemento. Danki special na 
Compra NV pa 8 aña largo pa e sosten, Eumar Lock, 
La Moderna, Benjamin security, Elsas Flowershop, 
Jay’s Tireshop, Boat Fishing Paradise, Arince Aru- 
ba Interior, Standard Communications, Cliffix Mu- 
sical, Radiator Solutions, Flying Fishbone, Footfit, 
Faro Blanco Restaurant, E1 Gaucho Restaurant, 
Ruth’s Cake, Matthews Beachside, Tatami sushi 
Bar, Ling & Sons Super Center, Driftwood Restau- 
rant, Brickell Bay Beach Club & Spa, Superfood, 
Manrique Capriles, Urataka Center, Blossoms, 
Madame Janette, Spa del Sol, Pinchos Grill & Bar, 
Papiamento Restaurant, Ricardo’s Restaurant, 
Zeerovers, Pizza Hut, Delphi Watersports, Marina 
Pirata y tambe un palabra di danki na The Art En- 
graving pa haci un tremendo trabou riba e schaal- 
nan, danki na e crew di Bowling,un danki di cura- 



zon. 

Aruba Malmok Runners 


NOS coachnan di Aruba Malmok Runners y hunto cu 
nos directiva y comision di mayornan ta organisa nos 
ultimo careda di aña cu lo bay ta grandioso. 

Como cu Aruba Malmok Runners ta un club deportivo 
cu ta dedica hopi tempo na entrena na nos muchanan 
y tambe na e adultonan cu ta desea di practica e de- 
porte di coremento. 

P’esey nos coachnan ta dirigi e training abase di tra- 
bou voluntario y ta duna tur di nan tempo pa asina 
yuda nos atletanan di chikito te na grandi pa bira lo 
mihor den e deporte di coremento. 

Alavez nos ta pidi pa e conductornan tene cuenta riba 
e caminda ya cu pa 6:15 di mainta un grupo grandi di 
coredonan y canadonan, lo start sali for di e pista di 
Bushiri Karting Speedway y ta dal un buelta riba e 
pista pa despues sali bay pa’for rumbo pa Schotland- 
straat y pa despues bira nan man drechi pa drenta 
Italiéstraat te na e crusada banda di Tat-Fat Home- 
center pa bira bek pa bini riba e mesun ruta rumbo pa 
drenta bek den e pista di Bushiri Karting Speedway y 
ta termina cu un buelta riba e pista. 

Pa siguridad di e muchanan e competencia di e 
muchanan lo tuma lugar completamente riba e pista 
di Bushiri Karting Speedway. 

Aruba Malmok Runners ta invita tur coredo y canado 
y muchanan pa bini competi den nos “Ultimo compe- 
tencia pa aña 2019” 

E ta tuma lugar dia 15 di December’19 esta riba un 
diadomingo: 

Lo start sali pa 6:15 di mainta cu e 5K Run y 5K Walk, 
cual ta pa e edadnan desde 16 aña bay ariba, lo premia 
e prome 3 coredonan femenina y 3 coredonan mascu- 
lino den kada categoria: 

16 - 19, 20 - 29, 30 - 39, 40 - 49, 50 - 59, 60+ 

Tambe lo premia e prome 5 canadonan femenina y e 
prome 5 canadonan masculino den kada categorianan: 
16-40, 41+ 

Despues pa 7:00 di mainta ta start cu e careda mas 
popular di muchanan den differente edadnan, lo pre- 



mia e prome 3 muchanan muher y e prome 3 muchan- 
an homber den e kada categorianan: 
lOOm pa 2 aña (2017) 

200m pa 3 aña (2016) 

400m pa 4/5 aña (2015/2014) 

600m pa 6/7 aña (2013/2012) 

800m pa 8/9 aña (2011/2010) 
lOOOm pa 10/11 aña (2009/2008) 

2000m pa 12/13 aña (2007/2006) 

3000m pa 14/15 aña (2005/2004) 

Por pasa registra y paga na: IBISA Oranjestad for di 
Dialuna pa Diabierna for di 8:00am — 4:00pm. 

Prijs pa e competencia di 5K Run/Walk desde edad di 
16 aña y pariba ta Afl 20.00, 

pa Kids Run desde edad di 2 te cu 15 aña ta Afl 10.00 
E meta di comision di mayornan di Aruba Malmok 
Runners ta pa genera fondo pa yuda nos club deporti- 
vo pa cu nos mihor muchanan selecta por bay competi 
den e “Trupial Classic 2020 na Curaçao”. 

Pa mas informacion por bishita nos Facebook page di 
Aruba Malmok Runners of e-mail: 
arubamalmokrunners@gmail.com. 

Gamma IT Solutions y Futura cu 
Coding Workshop pa hobenan 






SOLUTIONS 


DIASABRA, 23 november, a tuma luga 
na Gamma IT Solutions un coding work- 
shop pa hobenan entre 13 cu 18 aña. E ho- 
benan a disfruta di un mainta unda nan por 
a reta nan mes cu diferente ehercicio, entre 
otro e ‘marshmallow challenge’, unda nan 
mester a usa nan creatividad pa traha un 
structura cu material limita. 

E parti di coding a wordo duna door di Rain- 
ier Gaari y Clifford Croes cu ta Software 
Developers di Gamma IT Solutions. Rainier 
Gaari a siña e hobenan e lenguahe di Java 
y Clifford Croes a duna e parti di e lengua- 
he C#. Ademas, e hobenan a ricibi informa- 
cion tocante con IT ta wordo usa den media 
y den e parti di diseño, cual a wordo duna 
door di Desmond Nicholson, IT Manager di 
Gamma IT Solutions. 

Gamma ta sumamente contento di por a 
partner up cu Futura pa un otro coding 
workshop exitoso y ta gradici Futura pa 
promove innovacion y tecnologia den e co- 
munidad di Aruba. 

E siguiente coding workshops lo cuminsa 
bek na aña 2020 y lo wordo anuncia via e 
pagina di Facebook di Gamma IT Solutions. 

Den apenas 12 aña Betico Croes a cumpli cu deseo di pueblo! 

"MEP ta recorda 33 aña di fayecimiento di e arkitecto, 
constructor y realisador di nos Status Aparte" 








Mg. -|i 








ARUBA DUSHITERA 

1. Arubapatoia 
rios cutia venem, 
chikito y siffipel bopor kt 
pero si respekt, 

0 ? Aruba Dushi Tera ? 
nos banmca tan stima 
nos amorpa bo t ? asina 
gmndi 

cn n ? tin nadapa kibre! 

2 . Bopktyanantanmlniim 
cnpahna turdoma^ 

bo escitdoy bandem ta 
orgnyo di nos tnr! 

3 . Gmndesa di bopneblo ta 
sn gmn cordkdidffily 

cn Diosporgniayconserm 
sn amorpa liberk&U 

AWE 26 di november partido MEP ta recorda cu 33 
aña pasa e lider inmortal di e pueblo aki, esta Gilberto 
François (Betico) Croes a fayece na Utrecht na e edad 
di 48 aña y esaki 11 luna despues cu el a accidenta 
tragicamente dia 31 di december 1985, esta na vispera 
di entrada di nos Status Aparte. 

Sin duda cu e noticia aki a cay hopi duro: Nos Lib- 
ertador a fayece. El’a construi e cas di Status Aparte 
pa nos biba aden, el’a entrega nos e yabi, pero e mes 
no por a gosa ni un seconde di e libertad cu tanto el’a 
lucha p’e. 

Ta p’esey cada aña di nobo ta hopi ta esnan cu ta para 
keto riba e fecha aki pa reflexiona riba e bida di e gran 
estadista aki, con el’a lucha pa nos y kico tur el’a logra 
pa nos. Y esey ta yena nos cu mas determinacion pa 
sigui lucha pa nos gana nos autonomia bek. 

Betico Croes tabata un estadista, un gran patriota y 
luchador incansabel di e pueblo aki. Poco ta e politi- 
conan den mundo cu Todopoderoso ta manda cu un 
mision pa cumpli cu ne a base di talentonan special. Y 
esey tabata Betico, un berdadero sirbidor di su pueblo. 

Un lucha dedica na su pueblo 

E pueblo di Aruba desde añanan 40 di siglo pasa ta- 
bata anhela un Aruba cu su propio gobierno den Re- 
ino Hulandes y cu lazonan special cu Hulanda. Pa 
decadanan largo mas cu un politico a purba di haci 
algo na e sistema estatal cu e pueblo Arubano tabata 
biba aden, sinembargo ningun por a logra esaki. 

Tabata na aña 1971 cu Betico Croes a haya e inspi- 
racion pa lanta su propio partido politico, esta Mov- 
imiento Electoral di Pueblo (MEP) cu e meta pa trece 
cambionan den e structura estatal y tambe pa trece un 
reparticion husto den e desaroyo economico. 

Betico tabata sa cu pa logra e meta aki lo mester caba 
cu e segregacion existente y trece union den e pueblo 
Arubano, caminda no tin distincion mas di raza, dis- 
tricto, religion, color politico. Den e proceso pa uni e 
pueblo Arubano Betico tabata e motor tras di henter e 
lucha pa duna Aruba su propio himno, bandera y orto- 
grafia, simbolonan di union, libertad y identidad di e 
pueblo Arubano. 



Referendum y Augustus Scur 

Desde 1972 te cu 1985 Betico Croes tabata e vocero 
di e pueblo aki y specialmente riba plataforma inter- 
nacional. Dos di e accionnan mas determinante den e 
lucha pa nos Status Aparte y cu a ser lidera pa nos lid- 
er inmortal tabata e Referendum consultativo dia 25 
di maart 1977 y e accionnan durante Augustus Scur 
tambe na 1977. Sin e dos accionnan aki awe nos no 
por papia di un Aruba autonomo den Reino Hulandes. 
Sinembargo e culminacion di henter a lucha tabata 
durante e Conferencia di Mesa Rondo na maart 1983, 
caminda a cera un acuerdo historico pa Aruba haya 
su Status Aparte (“De kogel is door de kerk”). Pues 
durante un lucha di apenas 12 aña, esta for di 1971 te 
1983, Betico a realisa e soño cu a biba pa decadanan 
largo den nos pueblo. 

Aruba a bira Pais den Reino Hulandes 

Y entrante 1 di januari 1986 nos a conoce nos Status 
Aparte. Aruba a bira un pais den Reino Hulandes cu 
su propio Constitucion, Gobierno, Parlamento, Banco 
Central, Gobernador, Procurador General, moneda 
etc. Ta danki na e instrumentonan economico cu a bin 
cu e Status Aparte, nos pais por a conoce un desaroyo 
economico asina grandi y significativo durante e ul- 
timo 33 añanan. 

Partido MEP ta invita bo pa conmemora hunto cu nos 
e fecha di aniversario di fayecimento di nos Liberta- 
dor Betico Croes, Diamars 26 di november pa 9’or di 
mainta lo tin ponemento di krans na Santana na San- 
ta Cruz y 7’or di anochi tin un Santo Sacrificio di Misa 
na Misa na Santa Cruz. Danki Betico pa tur loke bo a 
haci pa bo pueblo. 

Clausura di curso 

"Logra bo Centro di Cuido di Mucha" 



DIAHUEBS dia 21 di November Fundacion Pa Nos 
Muchanan (FPNM) cohuntamente cu Enseñansa pa 
Empleo a clausura su curso pa personan cu tin e deseo 
pa habri nan Centro di Cuido di Mucha. Pa 10 siman 
largo 16 cursista hopi entusiasma y motiva a participa 
na e curso cu e meta pa haya e informacion necesario 
pa por habri nan propio centro di cuido y gula di mu- 
cha. 

Durante e prome modulo’ E centro’ cursitanan a re- 
cibi informacion tocante loke un centro di 0-12 aña ta 
encera, e bienestar di e muchanan y con pa traha un 
menu balansa cu a ser duna pa Sra. Ebrina Curret 
(dietista DVG). 

E di dos modulo ‘E cliente’ a trata e fasenan di desa- 
royo y e base di comunicacion entre trahador, mayor 
y un mucha cu a ser duna dor di Sra. Swinda Dum- 
fries (Orthopedagoog DVG). Den e ultimo modulo 3 ‘E 
centro un negoshi’ a trata e aspectonan organisatorio, 
financiero y juridico. 

Cursistanan a recibi informacion tocante e Maneho 
pedagogico den un centro, informacion tocante un 
‘Start up business’ cu a ser duna dor Geraldine Bar- 
douille y Maria Laura Figaroa di Qredits Aruba. Ade- 
mas di esaki nan a haya un les intensivo di con pa 


traha nan propio prosupuesto pa nan negoshi cu a ser 
duna pa Sra. Layhing de Kort di ‘Cornerstone Eco- 
nomics’. 

Derechonan como un trahador tambe ta algo 
hopi importante y Sr. Andres Dirks di Departa- 
mento di Labor a duna informacion tocante esaki. 
Sra. Sue-Ellen de Freitas Sousa di KVK a elabora to- 
cante e rekisitonan pa lanta un negoshi. 

Por conclui cu e cursistanan a recibi informacion am- 
plio riba tereno pedagogico, cuido, organisatorio, fi- 
nanciero y tambe riba alimentacion. 

Fuera di e lesnan aki e cursistanan nan a haci un pas- 
antia cortico na un ‘Kinderopvang’ y un Traimerdia pa 
asina nan haya un bista di loke ta un Centro di Cuido 
den practica ta encera. 

Como tarea final, e cursistanan mester a traha 
un plan di accion cu e diferente topiconan cu a re- 
cibi durante e curso y pa clausura un examen. 
FPNM kier a gradici tur esnan cu a aporta na curso 
aki cu nan tremendo presentacion y na mes momento 
nos kier a felicita tur e cursistanan cu a participa y a 
sigi e trajectoria aki. Teniendo cuenta cu tur e aspec- 
tonan di calidad cu a enfatisa durante e curso, nos ta 
spera cu nan por sigi cu nan meta pa asina logra nan 
propio Centro di Cuido di Mucha. 

Aruba One Happy Bike Week: 

Un siman yen di alegria riba bais 


Fanaticonan di core bais pero tambe tur cu ta interesa 
sea kier sa mas di ciclismo, bin join nos na Aruba One 
Happy Bike Week di 24 november te cu 1 december 
2019. Y si, bo por core bais na Aruba masha dushi mes! 

Nos di Aruba One Happy Bike Island Foundation a 
lanta e aña aki pa crea mas conscientisacion y promove 
ciclismo en general y tambe actividadnan pa ciclista. 
E prome evento grandi di nos fundacion ta Aruba One 
Happy Bike Week. Un siman yen di actividadnan y 
participacion ta completamente gratis . 

Solamente pa e competencia DuoXtreme mester paga. 
Nos ta cuminsa cu Cicolovia diadomingo awor, 24 no- 
vember . Lo cera e caminda di Eagle Beach pa trafico 
motorisa y duna tur espacio na ciclista. Pero tambe 
pa canado, coredo di pia, famianan completo cu kier 
disfruta di move hunto, nan ta bonbini. Orario: di 7 
am te llam, riba e ruta di rotonde di Alhambra te na 
rotonde di Amsterdam Manor. 

E siguiente actividad Bike to School & Work Day lo 
tuma luga riba dialuna 25 november . Nos kier haci 
un yamada na tur cu ta bay scol sea trabou riba e dia 
ey, pa laga e auto para y subi bais. Claro mester tene 
cuenta cu siguridad den trafico. 

P’esey nos tambe kier haci un apelacion na automo- 
bilista y otro trafico motorisa: por fabor tene cuenta cu 
e ciclistanan riba caya como cu nan ta mas vulnerabel. 
Riba diabierna 29 november lo tin e First Annual Aru- 
ba Bike Party. Un parada di bais cuminsando 6.30 pm 
na Alhambra Casino. Bin cu helm y tambe luz como lo 
core anochi. 



di 7.30 am te 9.30 am. Pa muchanan di 6 pa 13 aña lo 
tin bais y helm disponibel. 

Finalmente e siman ta caba riba diadomingo 1 decem- 
ber cu e careda di MTB mas duro na Aruba, esta Du- 
oXtreme. E competencia aki ta pa coredonan cu experi- 
encia y nan lo competi den team di dos. E organisacion 
ta buscando boluntario ainda y si lo ta interesa por 
manda mail pa duoxtreme2019@pinoweb.nl . 

Aruba One Happy Bike Island Foundation kier infor- 
ma tambe cu Telearuba lo transmiti e pelicula Why 
We Cycle’ riba diahuebs 28 november entre 12 pa l’or 
merdia riba canal 23. Sigur lo ta great si entre otro 
scolnan basico por mustra e pelicula importante aki 
na nan alumnonan den klasnan mas avansa. 


Nos lo cuminsa cu un ceremonia cortico, un conmemo- 
racion di ciclistanan kende a haya nan mes envolvi 
den un accidente. Despues lo sali riba ruta direccion 
Noord y bek. Na final lo presenta e pelicula Why We 
Cycle’. Coredonan mester tin 12 aña bay ariba. Diasa- 
bra 30 november lo tene un Open MTB Training na 
Bushiribana Gold Ruines. Tur hende por participa for 


Mas informacion di nos fundacion sea Aruba One Hap- 
py Bike Week 2019 por haya riba nos Facebook of por 
yama 730-1234 (Annemarie Melchers). 

Corsou ta rondona pa paisnan cu 
problema politico den Caribe 


RIO HACHA. Aunke den pasado a yega di tin prob- 
lemanan di caracter polltico,Venezuela por lo general 
a atende Corsou cu sierto privilegio. 

Entre tanto e situacion entre Venezuela y e islanan 
Aruba, Boneiru y Corsou, no ta asina positivo mas, 
como tal Venezuela hasta a sera frontera pa nos y ta 
parse cu por lo pronto e relacionnan no ta bai drecha 
tampoco. 

Enfin, sea nos ta parti di Reino Hulandes of no, Cor- 
sou ta sinta cu e realidad cu e teritorio aki ta ubica 
den Caribe, anto esei ta rekerl cu mester sa con ta 
atende cu nos bisiñanan. 

Antes tabatin flectomento di sombre y hacimento di 
negoshi cu Panama. 

Baimento Cuba pa traha den e negoshi di sucu a atrae 
un fluho grandi di obreronan curasoleño pa bai haci e 
tipo di trabounan ei den produkcion y cosecha di caña. 

MIGRACION CARIBENSE 

Cu establesemento di e refineria aki na Corsou, ob- 
reronan di casi tur e islanan di Caribe y tambe Sur- 
nam, Venezuela y Madeira a haña trabou aki. Añan- 
an despues a sosode cu for di Santo Domingo, Haiti, 
Colombia, Jamaica sentenares di obrero a bin aki pa 
busca un mihó bida. 

Cu e sircunstancia politico y gubernamental instabil 
den Venezuela, venezolanonan ta saliendo na gran 
cantidad for di nan pais natal pa establese den ekste- 
rior. 

Corsou tambe ta confronta cu e consecuencianan di e 
problemanan na Venezuela, pasobra aki tambe indoc- 
umentadónan ta subi tera, haciendo uzo di lanchanan 
anto hopi biaha cu armanan di candela y droga na 
bordo. 

Tur e detayenan menciona ta demostra cu sea pasivo 
of no Corsou ta hañ’e cu e consecuencianan di ta situa 
den Caribe. 

Pero preferiblemente laga nos mes asuml un papel ac- 
tivo anto! 



Un grupo di comerciante curasoleño despues di e situ- 
acion problematico cu a surgi na Venezuela, ta haci- 
endo e tramitenan nesesario pa yega na areglo cu em- 
presanan colombiano den e dependencia La Guajira 
(provincia) cu su capital Riohacha. 

Principalmente e tema di nesesidad di fruta y berdura 
ta loke mas a haña atencion te asina leu. Pero cu tur 
esaki automaticamente e conekcion marltimo a bira 
un tema di sumo importancia pa traha riba dje. 
Naturalmente otro nesesidadnan tambe a surgi. Cor- 
sou en cambio tin servicionan balioso di ofrese riba 
tereno di turismo, desaroyo di infrastructura, manten- 
cion di playanan cu sigur pa La Guajira mester papia 
di areanan grandi practicamente intacto. 

Cu e bishita di minister di Turismo y Desaroyo 
Económico señora Giselle Mac William, kende tuman- 
do su tempu nesesario, a demostra interes pa sinta 
cu tur esnan consernl na mesa, anto cu e actitud aki 
naturalmente portanan a habri den un area caminda 
yunan di Corsou ya for di siglonan pasa tabata fre- 
cuenta. 

E lasonan familiar entre Corsou cu La Guajira ta un 
factor bastante emocional y ta fasilita tur asercamento 
awor y den futuro. Pero, no mester laga hero cayente 
fria! 

A^ra 

"7u*i&ied '%o*tte & @ne*Hato>uf 

A fayece inesperadamente nos ser keri: 



Gerardus Renaldo Stenebome 

Mihor conoci como "Paco" 

*20-08-1951 -+24-11-2019 

Acto di despedida lo wordo anuncia despues 


A$fra 

spo - 

"7u*tened '%o*tte & @ne#Hato>uf 

"Mi a lucha e bon lucha, mi a core e careda te na fin y 
mi a mantene mi fe" 

2Timoteo 4:7 

Nos sa cu bono a bini pa semper, 
nos sa cu bo no por keda pa semper. 

Cu dolor nanoscurason, 

pero agradecido pa tur locual bo a significa pa nos, 
Nos ta anuncia fayecimento di nos ruman, omo y swa 


John R.Thodé 

Mihorconocicomo: "Ronald" 

*08-02-1947 - +19-11-2019 

Na nomber di su: 

Rumannan: tFangThodé 

tEdna Thodé y yiunan 

tHilario y sra.vda. TheresitaThodé-Tromp y yiunan 
Marian y Andres Tromp-Thodé y yiunan 
Lino y Thelma Thodé-Croes 
tFrenklinThodé 

Evarosto (Victor) y Fatima Thodé-Plaza y yiunan 

Sobrino y sobrinanan, primo y primanan 

Primo hopiyega: Dennis Yarzagaray, rumannan y famia 

Conocirnanna Bonaire 

Bon amigonan: Eliaquin Moraga (Chileno) y demasfa- 
mia, tRichiGoeloe y Elvis Boekhoudt 
Bon bisiña: Marcial Cornelia y famia, Siro LaRosa y 
famia, Ricardo Goeloe y famia 

Ta invita tur famia, amigo y amiganan, bisiñanan y 
conocirnan y ex compañeronan di trabow di Coastal y 
Valero, staff y personal di Cas di Cuido Betesda pa 
asisti na acto di despedida, cual lo tuma lugar diamars 
26 di november 2019. Nos defuntostima lo ta reposa 
for di 2'or di atardi na misa Snta Theresita na San 
Nicolaas, despues saliendo pa Santana centraal na 
Sabana Basora. 

Nos ta lamenta cu despues di entiero no ta ricibi 
bishita di condolencia na cas. 


Au^fra 

Kpo -- <*y 

" Pu*t&ud '%o*ne & @ne*naionq 

The Lord is my shepherd; I shall not want. 

He maketh me to lie down in green pastures: 
he leadeth me beside the still waters. 

He restoreth my soul: 

he leadeth me in the paths of righteousness for his 
name's sake. 

Psalm 23:1-3 

Cu hopi tristesa pero conforme cu boluntad di Dios, 
nos ta anuncia cu a bay laganos den brasa di Señor: 



Eustaquio Francisco Nicolaas 

Mihor conoci como: "Bubu of Nick" 
*20-09-1937 - 24-11-2019 

Acto di entiero lo wordo anuncia despues. 


Arffra 

Kpo -- c<y 

" ?u*tentd ^offte & (Znematonq 

Degenen die ik lief heb verlaat ik 
om degenen die ik lief had terug te vinden 

Na een mooi en lang leven is op 95-jarige leeftijd 
zachtjes ingeslapen onze liefhebbende en altijd 
zorgzame moeder, zuster, grootmoeder, 
overgrootmoeder,schoonmoeder en tante 



Maria Elizabeth Nahr-van Gijn 

"Miep" 

Weduwe van Luis R. Nahr 
'* Amsterdam, 2 juni 1924 
tAruba, 22 november 2019 

Kinderen Andre Nahr en Catherine Schulz 

Milushka en Joop van Sikkelerus-Nahr 
Marcia Nahr en Jerome Lo A Njoe 
Marcel en Hilde Nahr-Franssen 
Broers + Joop en + Florence van Gijn-Newton 
Jan en Helga van Gijn-Farro 

Kleinkinderen Melanie, Dyron, Zulay, Shari 

Achterkleinkinderen Danique, Kaley, Louis, Hannah 

Neven en nichten van de families Van Gijn en Nahr. 


Onze dank gaat uit naar de verzorgers van Stichting 
Thuiszorg Aruba. 

De crematie zal in besloten familiekring plaatsvinden. 
Gelieve geen rouwbeklag aan huis. 

Gelieve condoleances te richten aan 
m.nahr65@gmail.com 





"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu inmenso tristesa nos ta anuncia fayecimento di nos ser keri: 



Isa Winterdaal-Banfield 

*16-03-1934 -+23-11 -2019 
Na nomber di su: 

Yiunan: Roy y Soleida Winterdaal 
Rudy y Brigida Winterdaal 
Gina Winterdaal 

Nietonan: Jean-Pierre Winterdaal y Kawita Misier 

Rodericky Luz Winterdaal 

Juanier Winterdaal 

Janiro y Mary-Anne Winterdaal 

Eldrich y AnnemarieTromp 

Sherene Winterdaal 

Dejanira y Elsa Winterdaal 

Rochinell Everon 

Sobrino(a)nan: Selma, +Diana, Silvia, +Mario, Alberto, 
Theofilo, Edwin, Imelda, +Marieta, Elizabeth, Luisito y 
Swinda 

Primo y primanan: Ali Maduro, Manuel Loopstok, 

Sonia y Verner Barkmeyer-Loopstok, JosefaBarkmeyer. 

Cuña: Rita Lampe-Winterdaal 

Ex-yerno: Robertico Everon 

Bisa- nieto y nieyonan, sobrino y sobrinanan na Aruba 

y Hulando 

Bon bisiña y amigonan. 

Demasfamia:Winterdaal, Banfield, Lampe, Loopstok, 
Kelly, Helder, maduro, Gonzalez, Cornes, Gomez y 
Everon. 

Ta invita pa acto di entiero cual lo tuma lugar na Royal 
funeral Home diaranson 27 di November 2019 di 2'or 
pa 4'or di atardi. Despues lo sali pa Santana Centraal 
Sabana Basora. 

Condolencia lo tuma lugar na Royal Funeral Home 
diamars 26 di november 2019 di 7'or pa 9'or di anochi. 

Nos kier pidi nos disculpa si nos por a lubida un of otro 
famia den nos tristesa. 

SP* -—- 

Çuaenai ^omc & @ne*natwuf 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu honda pena pero conforme cu boluntad di Dios, 
nos ta anuncia fayecimento di: 


Romanus Hernandez 

Mihorconoci como"Roman" 
*28-05-1929- 124-11-2019 
Na nomber di su: 

Casa: Rosa Hernandez-Dijkhoff 

Yiunan: 

Raymond y Rosana Hernandez-Petrocchi y famia 
Randolf y Ivi Hernandez-Swaen y famia 
Ritza y Mike Lopez-Hernandez y famia 
Rodney Hernandez 

Nieto y nietanan: Ranbert Hernandez y Daryene 
Maduro y famia (na Hulanda); Ray-anne Hernandez 
yJimmy Douglas y famia; Rosette Hernandez; Ranson 
Hernandez; Aleesha Rutten y Ali Thomas Paul Assaf 
(naHulanda); Shania Lopez 

Bisanieto- y nietanan: Raydrick, Rayline, Raylan, 

Rayella 

Nuera: tYoseline Hernandez-Croes 

Rumannan: tMario y tNini Hernandez-Croes y famia; 
tRosimbo y tBetty Hernandez-de Mey y famia;tRosa y 
tEddy Lacle-Hernandez y famia; Isaias y Dora 
Hernandez-Dijkhoff y famia; Ina y Nickde MeyHernan- 
dez y famia; tCandy y Carmen Hernandez-Herrera y 
famia; Reina y Felix Croes-Hernandez y famia 

Swa y cuñanan: tNinita y tBenoit Croes-Dijkhoff y 
famia; tTida y Pedro Kelly-Dijkhoff y famia; tEmilio 
yRosa Dijkhoff-Gei; tLena y tDolf Croes-Dijkhoff; Ina y 
Lindo Croes-Dijkhoff y famia; tChris y EdithDijkhoff; 
Dominico y Libia Dijkhoff-Rodriguez; Glenda y Mario 
Limonier-Dijkhoff y famia; Franklin yMarline Dijkhoff- 
Lacle y famia; tEmely Dijkhoff-Vrolijk 

Sobrino y sobrinanan, primo y primanan, demas 
famianan: Hernandez, Dijkhoff, Geerman, 
Falconi,Petrocchi, Swaen, Lopez, Rutten, Maduro, 
Douglas, Assaf, Croes, Oduber, 

de Mey, Lacle, Herrera, Kelly,Rodriquez, Limonier, 
Vrolijk. 

Ta invita turfamia, bisiña, conocirnan pa asisti na acto 
di despedida y entiero cual lo tuma lugardiaranzon 27 
di November 2019 di 9or pa 11 or di mainta na Misa 
San Juan Pablo II na Tanki Leenderty despues pa 
Santana Catolico Pastoor Kraanwinkel na Paradera. 

Nos ta disculpa nos mes si den tristesa nos por a 
lubida algun famia of conocir nan. 



Ladron ta drenta cas 
cu no tabata na yabi 

DIABIERNA atardi banda di 3.45 pues den dia cla, central a di- 
rigi un patruya pa un caso di ladronicia den un cas na Brasil. 

Ora cu polisnan a yega na e cas indica nant a paia cu e homber doño 
di e cas kende ta mustra cu el a Sali for di su cas 10’or di mainta y a 
laga tur cos cera, menos e porta di cushina. 

Esaki pa motibo cu ora su yiu homber yega cas, e por drenta sin 
problema pero ora cu e homber a bolbe cas bek algun ora despues, 
el a bin nota cu un hende of hendenan a coba den camber di su yiu 
homber, a plama tur cos pero ainda no e no tabata sa kico a wordo 
horta. 

E homber a mustra cu e no a duna ningun hende permiso pa drenta 
den su cas y kier a duna keho di loke a pasa y polisnan a informa 
central di esaki. 



Ladron di bicicleta gara 

DIABIERNA atardi algo despues di 3’or, centrala dirigi un patruya 
na altura di e ex negoshi Bon Bini Bazaar den Caya Betico Croes, ca- 
minda lo tin un grupo di mucha lo tin un persona gara eynan. 

Ora cu polisnan a yega e homber cu e muchanan a gara a logra di core 
bay for di e sitio pero e hobennan a mustra polis cu nan a reconoce un 
bicicleta di un di nan cu a wordo horta. 

Buscando mas informacion a bin resulta cu aki ta trata di e homber 
di inicial 0 kende a cora bay for di e sitio pero polisnan a logra di 
alcansa su persona pa asina papia cune. 

Segun O su declaracion, el haya e bicicleta aki for di un amigo di dje 
y segun e declaracion di un di e muchanan, nan no a duna keho ante- 
riormente pero cu awor si nan kier duna un keho contra di 0 kende 
a wordo deteni na e sitio mientras cu polisnan a confisca e bicicleta. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
i) sKirbi e palabranan: “Ami Kier Abona’ 



LiKe nos riba facebooK 

Keda “up to date” lj MKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 

















